Source: https://ujkelet.live/2017/09/13/a-legfelsobb-birosag-megsemmisitette-az-ultra-ortodoxok-besorozasara-vonatkozo-torvenymodositast/
Timestamp: 2017-11-17 22:48:02+00:00

Document:
A Legfelsőbb Bíróság megsemmisítette az ultra-ortodoxok besorozására vonatkozó törvénymódosítást | Új Kelet Live
Kezdőlap Hírek A Legfelsőbb Bíróság megsemmisítette az ultra-ortodoxok besorozására vonatkozó törvénymódosítást
A Legfelsőbb Bíróság megsemmisítette az ultra-ortodoxok besorozására vonatkozó törvénymódosítást
A Legfelsőbb Bíróság kedden úgy határozott, hogy megsemmisít egy 2015-ös Knesszet-törvényt, amit azzal a céllal hoztak, hogy a besorozásra váró ultra-ortodox fiatalok számának növelésére tett erőfeszítéseket megakadályozza.
Az egyenlő bánásmódról szóló törvény 2015. évi módosítása eltöröl egy jóval agresszívabb 2014-es törvényt, amelyet a centrista Jes Átid párt vitt keresztül annak érdekében, hogy az ultra-ortodox ifjúság jóval nagyobb számban vegyen részt a katonai szolgálatban. A későbbi módosítást a Haredi pártok, a Sasz és a Jahadut Hatora nyomására fogadták el, akik a 2015-ös választások után csatlakoztak a Likud által vezetett koalícióhoz, és a csatlakozás feltétele volt ez a módosítás.
A keddi drámai döntés egyéves határidőt szabott az ultra-ortodoxok besorozásával foglalkozó tervezet kezelésére.
A bíróság négy különálló fellebbezésre válaszolt, amelyek közül három azt állította, hogy a jelenlegi megállapodás hátrányos megkülönböztetésben részesíti a nem haredi zsidókat, a negyedik viszont azzal érvelt, hogy a törvény a haredi zsidókat részesíti hátrányos megkülönböztetésben, mert míg más kisebbségeknek, különösen az izraeli araboknak egyáltalán nem kötelező a katonai szolgálat, ezzel szemben a haredi zsidók számát növelni akarják a hadseregben.
A nyolc igazságügyi tisztviselő Miriam Naor vezetésével úgy döntött, hogy a jelenlegi megállapodás növeli az egyenlőtlenséget a “teher viselésben”, ahelyett, hogy csökkentené azt, ami a törvényben meghatározott cél és alkotmányossági alap volt. Ezért ez egy “alkotmányellenes törvény” állapították meg a bírák.
Az egyetlen törvény mellett kiálló ügyész, Noam Solberg azzal érvelt, hogy a törvény nincs érvényben elég hosszú ideje ahhoz, hogy meghatározható legyen a katonai szolgálatra gyakorolt ​​hatása, ezért az alkotmányosságát még nem lehet megkérdőjelezni.
Az ítéletet az ultra-ortodox miniszterek dühösen fogadták.
Meir Porush oktatási miniszterhelyettes, a Jahadut Hatora párt képviselője szerint a Legfelsőbb Bíróság döntései jogalkotási erőfeszítések arra vonatkozóan, hogy megállapodásra jussanak a kérdésben, de a végeredmény csak írott malaszt.
“A Legfelsőbb Bíróság igazságügyi aktivizmusa teljesen kiforgatja a Knesszet fontos jogszabályait és üres szavakká változtatja. A mai döntés csak egy újabb szög a koporsóba. A Legfelsőbb Bíróság apokalipszisre hajt,”- mondta.
Párttagja, Jiszrael Eichler egyenesen az állította, hogy a döntés része egy “totális háborúnak a judaizmussal szemben”.
A bírák “ma bebizonyították, hogy döntéseik egyedüli motivációja a diktatórikus hatalom iránti éhség, hogy ellenezzék a megválasztott Knesszet törvényeit” – nyilatkozta Eichler. “A legfelsőbb bíróság bírái személyes felelősséget vállalnak a judaizmus elleni háborúért,” – figyelmeztetett.
A Sasz vezetője, Arije Deri belügyminiszter megfogadta, hogy “a jesiva diákok továbbra is a tanulásra fognak koncentálni, és megvédik szellemi érdemeikkel az ország többi lakóját. Minden erőnkkel azon leszünk, hogy módosítsák a törvényt és hogy megvédjük a fennálló keretmegállapodást.”
2006-ban a Legfelsőbb Bíróság helybenhagyta a vitatott törvényt, miközben rámutatott, hogy ez veszélyezteti az egyenlőség elvét minden izraeli számára, lehetővé téve, hogy egy alcsoport könnyen mentességet szerezzen, míg mások számára ez nem biztosított. Egy évvel később a Knesszet további öt évre meghosszabbította az ötéves Tal törvényt, új fellebbezést sürgetett. A Legfelsőbb Bíróság 2009-es új határozata megállapította, hogy a törvény alkotmányellenes volt azon az alapon, hogy nem tűnt végrehajthatónak, mivel nem vezetett a gyakorlatban a besorozott ultra-ortodoxok számának növeléséhez.
Abben az évben, a törvény lejártával a Knesszet nem volt képes alternatív megoldást találni, a bírósághoz új fellebbezések érkeztek azt követelve, hogy a hadsereg erőszakkal sorozza be az összes ultra-ortodox fiatalt a nemzeti katonai szolgálatot szabályozó törvényeknek megfelelően, melyet Izrael többi zsidó lakosára alkalmaznak.
Ez a megállapodás azonban nem tartott sokáig. 2015 márciusában új választásokra került sor és egy új kormány alakult a Haredi pártokkal, a Sasszal és a Jahadut Hatorával, a Jes Átid pedig ellenzékbe került. Pár hónap múlva a Knesszet új módosítást fogadott el. Ezt semmisítette meg a Legfelsőbb Bíróság kedden.
haredi besorozás
ultra-ortodoxok az izraeli hadseregben
schalex22 on A hadsereg ellenörzőpontokat á…
aser on A hadsereg ellenörzőpontokat á…

References: Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság